Z A P I S N I K
3. sjednice Vijeća Mjesnog odbora „Mimara“
održane 18. kolovoza 2021. godine
u prostorijama MO „Mimara“, Vodnikova 15, s početkom u 17,00 sati


Prisutni članovi Vijeća Mjesnog odbora „Mimara“: Iva Špoljar Šarić, Lina Budak, Nada Jagetić i Boris-Neven Beker. 
Odsutna članica Vijeća: Ana Podnar  

Predsjednica Vijeća MO Mimara pozdravlja prisutne i konstatira da je na sjednici prisutno 4 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica Vijeća MO Mimara otvara raspravu o zapisniku s 2. sjednice Vijeća MO Mimara. Kako primjedbi na zapisnik nije bilo, Vijeće jednoglasno prihvaća zapisnik s 2. sjednice Vijeća MO Mimara održane 1. srpnja 2021.

Predsjednica Vijeća MO Mimara predlaže da se na dnevni red pod broj 2. i 3. uvrste dodatne točke vezane za Odluku od izmjenama i dopunama Odluke o davanju u zakup i na drugo korištenje površina javne namjene te prijedlog zaključaka o podizanju spomenika slovenskom pjesniku dr. Francu Prešernu. Članovi Vijeća MO Mimara prihvaćaju izmjenu dnevnog reda.

Predlaže se sljedeći:

DNEVNI RED

1. [bookmark: _Hlk80350917][bookmark: _Hlk79487007]Prijedlog Odluke o izmjeni Odluke o naknadi predsjednicima, potpredsjednicima i  članovima vijeća gradske četvrti i vijeća mjesnih odbora, davanje mišljenja
2. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, davanje mišljenja
3. [bookmark: _Hlk80351182]Prijedlog Zaključka o podizanju Spomenika slovenskom pjesniku dr. Francu Prešernu, davanje mišljenja
4. [bookmark: _Hlk80351239]Stanje aktivnosti za 2021. godinu za MO Mimara
5. [bookmark: _Hlk80351337]Korištenje prostorija MO Mimara
6. Upiti građana i dogovor dežurstva
7. Razno

1. Prijedlog Odluke o izmjeni Odluke o naknadi predsjednicima, potpredsjednicima  i članovima vijeća gradske četvrti i vijeća mjesnih odbora, davanje mišljenja

Članovi Vijeća MO Mimara raspravljaju o prijedlogu Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora (Službeni glasnik Grada Zagreba 8/09, 11/14 i 7/17). 
Članovi Vijeća MO Mimara daju pozitivno mišljenje o navedenom prijedlogu te donose sljedeći

ZAKLJUČAK
o prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće MO „Mimara“ jednoglasno podržava Odluku o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora te daje pozitivno mišljenje.

2. Ovaj će zaključak biti dostavljen Vijeću Gradske četvrti Donji grad.


2. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, davanje mišljenja

Predsjednica MO Mimara obavještava članove odbora o prijedlogu Odluke o izmjeni Odluke o davanju u zakup i na drugo korištenje površina javne namjene (Službeni glasnik Grada Zagreba 23/16, 2/18, 23/18, 3/20 i 11/21 – pročišćeni tekst) te članovi Vijeća MO Mimara raspravljaju o istome. Članovi Vijeća MO Mimara daju pozitivno mišljenje o navedenom prijedlogu te donose sljedeći


ZAKLJUČAK
o prijedlogu Odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće MO „Mimara“ jednoglasno podržava Odluku o izmjenama i dopunama Odluke o davanju u zakup i na drugo korištenje površina javne namjene te daje pozitivno mišljenje.

2. Ovaj će zaključak biti dostavljen Vijeću Gradske četvrti Donji grad.


3. Prijedlog Zaključka o podizanju Spomenika slovenskom pjesniku dr. Francu Prešernu, davanje mišljenja

Predsjednica MO Mimara obavještava članove odbora o dopisu gradonačelnika vezanom za prijedlog zaključaka o podizanju spomenika slovenskom pjesniku dr. Francu Prešernu. 
Članovi Vijeća MO Mimara raspravljaju o prijedlogu zaključaka te se pozitivno očituju o istome te donose sljedeći

ZAKLJUČAK
O prijedlogu Zaključka o podizanju Spomenika slovenskom pjesniku dr. Francu Prešernu

1. Vijeće MO „Mimara“ jednoglasno podržava Zaključak o podizanju Spomenika slovenskom pjesniku dr. Francu Prešernu te daje pozitivno mišljenje.

2. Ovaj će zaključak biti dostavljen Vijeću Gradske četvrti Donji grad.


4. Stanje aktivnosti za 2021. godinu za MO Mimara

Članovi Vijeća MO Mimara raspravljaju o stanju aktivnosti za 2021. godinu za MO Mimara. Vezano za aktivnost „Nabava i ugradnja kondenzacijskog bojlera u objekt Mjesnog odbora Mimara“, članovi Vijeća MO Mimara su u posjedu narudžbenice i priloga računu izvođača Flow-Mont d.o.o. u iznosu od 32.966,00 kn, tj. 41.207,50 kn uvećano za PDV. 
Članovi Vijeća MO Mimara zaključuju da postoji razilaženje između narudžbenice (koju je izdao gradski Ured za javnu nabavu) i priloga računu budući da je narudžbenica izrađena za aktivnosti nabave i ugradnje bojlera i klima uređaja u objekte mjesnih odbora na području gradskih četvrti Donji grad, Gornji grad – Medveščak i Sesvete – MO Mimara, a prilog računu je izdan za aktivnost MO Mimara – Dobava i montaža novog plinskog kondenzacijskog bojlera i sanacija dimnjaka. Vezano za aktivnost sanacije dvorišnih vrata ispred objekta Učeničkog doma A. G. Matoš na Trgu Marka Marulića 6, koja je stavljena na čekanje zbog radova sanacije i postavljenih skela na istoj lokaciji, članovi Vijeća MO Mimara postavljaju pitanje zašto bi lokalna samouprava sanirala dvorišna vrata stambene zgrade (vrata između haustora i dvorišta u kojem se nalazi dom) budući da nije riječ o ulaznim vratima u dom (koja su sanirana prije nekoliko godina), nego o vratima između haustora i doma.

5. Korištenje prostorija MO Mimara
Članovi Vijeća MO Mimara raspravljaju o korištenju prostorija MO Mimara te donose zaključak da se vrijeme korištenja prostorija stranke SDP skrati, tako da će sada ista stranka moći koristiti prostorije srijedom od 20.00-21.00h. Isto tako, vrijeme određeno za stranku Zagreb je naš! bit će srijedom od 17.00-20.00. Nalaže se Područnom uredu da izmijeni tablicu korištenja prostorija MO Mimara na web stranicama Grada.
Vijeće MO Mimara donosi sljedeće
ZAKLJUČAK
l. Političkoj stranci SDP odobrava se povremeno korištenje dvorane u objektu mjesne samouprave, Zagreb, Vodnikova 15, u novom terminu: srijedom od 20.00 -21.00  sati.

2.  Prostor iz točke 1. ovog zaključka koristit će  politička stranka  SDP bez naknade.

3.  Politička stranka  SDP se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

ZAKLJUČAK
l. Političkoj stranci Zagreb je naš! odobrava se povremeno korištenje dvorane u objektu mjesne samouprave, Zagreb, Vodnikova 15, srijedom od 17.00 -20.00  sati.

2.  Prostor iz točke 1. ovog zaključka koristit će  politička stranka Zagreb je naš! bez naknade.

3.  Politička stranka Zagreb je naš! se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

[bookmark: _GoBack]
6. Upiti građana i dogovor dežurstva
Članovi Vijeća MO Mimara raspravljaju o zaprimljenim upitima građana. 
· 30. srpnja 2021. zaprimljen je upit stanara iz Jukićeve ulice (u prilogu) vezan za problem buke iz kluba Medika (Pierottijeva ulica 11) i manifestacija koje se održavaju u Tehničkom muzeju Nikola Tesla. Dopis će se proslijediti Gradskoj četvrti Donji grad uz molbu da se problem što prije riješi budući da su se stanari s istim problemom javljali i prethodnih godina (što je vidljivo na službenom mailu MO Mimara).
· Gđa Jagetić navodi upit stanarke s Marulićev trga od 26. srpnja 2021. (u prilogu) u kojem se stanari žale na nekontrolirane zabave na Marulićevom trgu vikendima do ranih jutarnjih sati. Upit je već poslan Uredu gradonačelnika, ali odgovora nema, pa su se stanari odlučili obratiti MO Mimara. Kako je problem spontanog okupljanja u isključivoj ingerenciji policije te lokalna samouprava nema ovlasti za postupanje, mjesni odbor može samo dati prijedlog policiji da češće obilaze mjesta na kojima se okupljaju mladi. Dogovoreno je da će mjesni odbor poslati dopise policiji i komunalnom redarstvu.
· Mjesni odbor je obavješten da u stambenoj zgradi Trg Marka Marulića 7, na prostoru tavana, stanar Željko Makir još od 2015. godine uzgaja i drži golubove. I dok ostale zgrade u centru Zagreba postavljaju zaštite od gniježđenja golubova (šiljke i mreže), pojedinačno zaštićen spomenik kulture - secesijska zgrada Marulićev trg 7 ovakvim ponašanjem jednog stanara pretvara se u veliko gnijezdo te je njezino održavanje otežano i ugroženo od najezde golubova. Stanari ističu nepodnošljivo neugodan miris koji se širi s tavana, naročito u vrijeme ljetnih mjeseci, te u strahu za svoje zdravlje, s obzirom da golubovi mogu biti prenosioci različitih zaraznih bolesti, ne usude se koristiti šupe na tavanu. Nadalje ističu da je držanje golubova u stambenoj zgradi protivno kućnom redu koji propisuje da se u stambenoj zgradi, i to u stanu, mogu držati samo životinje kućni ljubimci i to jedan pas, jedna mačka, mali kućni ljubimci ili ptice pjevice te da je ovakvo držanje i uzgoj golubova protivno Odluci Grada Zagreba o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama (Službeni glasnik Grada Zagreba br. 28/18) od 17. prosinca 2018. 
MO Mimara zaključuje da će se po ovom pitanju obratiti Odjelu komunalnog redarstva Grada Zagreba, Državnom inspektoratu – veterinarskom odjelu te, u skladu s čl. 3. Odluke o uvjetima i načinu držanja kućnih ljubimaca, zatražiti mišljenje gradskog upravnog tijela nadležnog za zaštitu životinja. S obzirom da se radi o pojedinačno zaštićenom kulturnom dobru, predlaže se obratiti za pomoć i Ministarstvu kulture.
Dežurstvo MO Mimara dogovoreno je jednom mjesečno, prve srijede u mjesecu od 17-18h. Prvo dežurstvo bit će u srijedu, 1. rujna 2021. te će dežurati predsjednica MO Mimara. Nalaže se Područnom uredu da istakne vrijeme dežurstva na web stranicama Grada. 

7. Razno

U nastavku se raspravljalo o nizu problema na području MO Mimara te su članovi došli do sljedećih zaključaka:

1. Predsjednica MO Mimara obavještava članove odbora o dopisu gradonačelnika o imenovanju članova u školski odbor osnovnih škola na području mjesnog odbora. Kako predsjednica u osnovnoj školi „Izidor Kršnjavi“ ima dvoje djece, predlaže se da potpredsjednica Lina Budak postane članica školskog odbora osnovne škole „Izidor Kršnjavi“.

2. Članovi Vijeća MO Mimara traže od nadležnih službi (ZET) da se riješi problem trešnje tramvajske pruge u Mihanovićevoj te na križanju Savske i Vodnikove ulice. Članovi Vijeća MO Mimara su u posjedu dopisa od 22. travnja 2020. u kojem se isto tražilo, no problem očito nije riješen. 

3. Članovi Vijeća MO Mimara traže od nadležnih službi (policija, Sektor za promet Gradskog ureda za prostorno uređenje, izgradnju Grada, graditeljstvo, komunalne poslove i promet) kontrolu funkcionalnosti semafora na križanju Vodnikove i Runjaninove ulice u pogledu signalizacije prelaza pješaka. 

4. Članovi Vijeća MO Mimara traže od nadležnih službi da stave srednjoškolsko igralište u Klaićevoj ulici u sustav redovitog održavanja Podružnice Zrinjevac. Članovi Vijeća MO Mimara su u posjedu dopisa od 25. ožujka 2015. u kojem se isto tražilo, no tada je odgovor Gradskog ureda za prostorno uređenje, izgradnju Grada, graditeljstvo i komunalne poslove i promet te Gradskog ureda za obrazovanje, kulturu i šport bio da je za uređenje tog igrališta nadležna I. Tehnička škola Tesla, Zagreb, Klaićeva.
Članovi Vijeća MO Mimara napominju da bi navedeno srednjoškolsko igralište u Klaićevoj ulici trebalo potpuno preurediti i staviti u bolju funkciju za korištenje učenika i građana, s posebnim naglaskom na sigurnost u večernjim satima, te da se navedene aktivnosti svakako ugrade u budući proračun gradske četvrti i mjesnog odbora. 

5. Predsjednica MO Mimara dobila je nove ključeve od prostorija MO Mimara od Područnog ureda i sada se može pristupiti svim prostorijama. Zaključeno je sljedeće:

· Ploča na ulazu u haustor zgrade (na Vodnikovoj ulici) je postavljena previsoko i potrebnu ju je spustiti na razinu ostalih ploča (s lijeve strane vrata) kako bi bila vidljivija – taj bi zadak trebao odraditi domar zadužen za MO Mimara. 
· Potrebno je postaviti sandučić za primanje pošte na ulazu u prostor.
· Potrebno je staviti mrežu na prozore kako bi se spriječio ulazak mačaka kroz rešetke (u slučaju kad korisnici zaborave zatvoriti prozore, što je čest slučaj). 
· Na vratima prostora potrebno je istaknuti vrijeme dežurstva (prva srijeda u mjesecu od 17-18h) i kontakt mail: mo_mimara@zagreb.hr
· Potrebno je u haustor zgrade postaviti oglasnu ploču za MO Mimara

6. Članovi Vijeća MO Mimara dogovaraju termin sljedeće sjednice u srijedu, 15. rujna 2021. u 18.00 sati. 


Zapisnik vodila: Iva Špoljar Šarić



Predsjednica Vijeća
Mjesnog odbora „Mimara“

Iva Špoljar Šarić, v.r.

Klasa: 026-02/21-002/1269
Urbroj: 251-06-11-109-21-2
Zagreb, 18. kolovoza 2021.

